**Csongrád Város Polgármesterétől M**

Száma:FJL/377-3/2021

Témafelelős: Keller Ilona

**ELŐTERJESZTÉS**

**Csongrád Városi Önkormányzat Képviselő-testülete**

**2021. augusztus 26-i ülésére**

**Tárgy:** Csongrád Tv Kft. alapító okirat módosítása.

**Tisztelt Képviselő-testület!**

A Csongrád Tv Kft. tevékenységét az eddigiekben a Csongrád Szentháromság tér 8. szám alatt a Művelődési Központ épületében végezte. A Kft feladatainak megfelelő ellátása érdekében a Csongrádi Közmű Kft. tulajdonát képező Erzsébet utca 25. szám alatti ingatlan emeleti részén egy stúdióhelyiség, egy vágószoba és két iroda került kialakításra, amely a továbbiakban a Csongrád TV Kft. telephelyét képezi. A KFT. székhelyének módosítását az adminisztrációs teendők minimalizálása érdekében nem javasolom.

Az új telephely cégbíróságon történő bejegyzéséhez az Alapító okirat módosítása szükséges.

Az alapító okirat módosítása szükséges továbbá a cégjegyzésre jogosult aláírók körének bővítése érdekében. Jelenleg kizárólag az ügyvezető Gabnainé Nagy-Pál Fruzsina rendelkezik önálló aláírási joggal, ezért akadályoztatása esetére új aláíró bejelentését javasolom Serege Krisztina személyében.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta Csongrád Tv Kft. alapító okirat módosítása című előterjesztést és az alábbi döntést hozza:

1. A Képviselő testület a Csongrád Televízió Kft. telephelyeként a Csongrád, Erzsébet utca 25. szám alatti ingatlant kijelöli.
2. A Képviselő-testület az ügyvezető akadályoztatása esetére önálló aláírási jogosultságot biztosít a KFT. egyéb munkavállalója, Serege Krisztina részére.

A Képviselő-testület felhatalmazza a polgármestert a fenti pontok szerint módosított alapító okirat aláírására és felkéri Gabnainé Nagy-Pál Fruzsinát, hogy a fenti módosításokat az illetékes cégbíróságon, a cégjegyzékben vezetesse át.

Határidő: azonnal

Felelős: Bedő Tamás polgármester, Gabnainé Nagy-Pál Fruzsina ügyvezető

Csongrád, 2021. 08. 18.

Erről jegyzőkönyvi kivonaton értesítést kap:

1. A Képviselő-testület tagjai
2. Csongrád Város Polgármestere
3. Fejlesztési és Üzemeltetési iroda és általa
4. érintettek

 Bedő Tamás

 polgármester